VALSTYBINĖS MAISTO IR VETERINARIJOS TARNYBOS DIREKTORIAUS,

MUITINĖS DEPARTAMENTO PRIE LIETUVOS RESPUBLIKOS
FINANSŲ MINISTERIJOS GENERALINIO DIREKTORIAUS

IR VALSTYBĖS SIENOS APSAUGOS TARNYBOS

PRIE LIETUVOS RESPUBLIKOS VIDAUS REIKALŲ MINISTERIJOS VADO

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS, MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS IR VALSTYBĖS SIENOS APSAUGOS TARNYBOS PRIE LIETUVOS RESPUBLIKOS VIDAUS REIKALŲ MINISTERIJOS VADO 2009 M. BALANDŽIO 29 D. ĮSAKYMO Nr. B1-196/1B-244/4-314 „DĖL GYVŪNINIŲ PRODUKTŲ, IMPORTUOJAMŲ IŠ TREČIŲJŲ ŠALIŲ ASMENINIAM VARTOJIMUI, VALSTYBINĖS KONTROLĖS TVARKOS APRAŠO PATVIRTINIMO“ PAKEITIMO

2011 m. liepos 18 d. Nr. B1-404/1B-404/4-604

Vilnius

Vadovaudamiesi Lietuvos Respublikos Vyriausybės 2011 m. kovo 23 d. nutarimu Nr. 324 „Dėl sutikimo reorganizuoti Valstybinei maisto ir veterinarijos tarnybai pavaldžias biudžetines įstaigas“ (Žin., 2011, Nr. 36-1709) ir Lietuvos Respublikos Vyriausybės 2010 m. gruodžio 8 d. nutarimu Nr. 1743 „Dėl Valstybinės maisto ir veterinarijos tarnybos administracijos struktūros patvirtinimo“ (Žin., 2010, Nr. 145-7459),

pakeičiame Gyvūninių produktų, importuojamų iš trečiųjų šalių asmeniniam vartojimui, valstybinės kontrolės tvarkos aprašą, patvirtintą Valstybinės maisto ir veterinarijos tarnybos direktoriaus, Muitinės departamento prie Lietuvos Respublikos finansų ministerijos generalinio direktoriaus ir Valstybės sienos apsaugos tarnybos prie Lietuvos Respublikos vidaus reikalų ministerijos vado 2009 m. balandžio 29 d. įsakymu Nr. B1-196/1B-244/4-314 „Dėl Gyvūninių produktų, importuojamų iš trečiųjų šalių asmeniniam vartojimui, valstybinės kontrolės tvarkos aprašo patvirtinimo“ (Žin., 2009, Nr. 50-2026):

1. Įrašome 10 punkte vietoj žodžių „apskrities, miesto ar rajono“ žodį “teritorinę“.

2. Įrašome 11 punkte vietoj žodžių „Apskrities, miesto ar rajono“ žodį “Teritorinės“.

3. Įrašome 13 punkte vietoj žodžių „Apskričių, miestų ar rajonų“ žodį “Teritorinės“.

4. Įrašome 14 punkte vietoj žodžių „atitinkamų apskričių, miestų ar rajonų valstybinių maisto ir veterinarijos tarnybų“ žodžius „Valstybinės maisto ir veterinarijos tarnybos“.

Valstybinės maisto ir veterinarijos
tarnybos direktorius	Jonas Milius

Muitinės departamento

prie Lietuvos Respublikos finansų ministerijos

l. e. generalinio direktoriaus pareigas	Ramutė Liupkevičienė

Valstybės sienos apsaugos tarnybos

prie Lietuvos Respublikos vidaus reikalų ministerijos

vadas	Vainius Butinas